ایکینجی اویون گونونده 4 قروپدا 8 موسابیقه کئچیریله‌جک. بونونلا دا هم 1/8 فینال مرحله‌سینه، هم ده آوروپا لیگی‌نین پلی-اوفونا وثیقه قازانان بوتون تیملر معین‌لشه‌جک.
گئجه‌نین ان مهم موسابیقه لریندن  بیری ای قروپوندا اولا‌جاق - 1/8 فینالا وثیقه قازانان "بایرن مونیخ" ایکینجی یئر اوغروندا موباریزه آپاران "بارسلونا"نی قبول ائده‌جک. قروپون دیگر اویونوندا "بنفیکا" پورتوقالیادا هئچ بیر ادعاسی قالمایان اوکراینانین "دینامو" (کیئو) تیمینی سیناغا چکه‌جک. لیسبونون تمثیلچی‌سی بو گؤروشده خال ایتیررسه، کاتالونیا‌لی‌لار اؤز اویونونون نتیجه‌سیندن آسیلی اولمایا‌راق مرحله آدلایا‌جاق‌لار. امتیازلار برابر اولاجاغی حالدا ایسه "بنفیکا" 1/8 فینالا، "بارسلونا" ایسه آوروپا لیگینه یول‌لانا‌جاق.
ف قروپوندا 1/8 فینالا چیخماسی دقیق‌لشن اینگیلتره‌نین "منچستر یونایتد" کلوبو سوئیس-ین "یانگ بویز"او ایله قارشی‌لاشا‌جاق. ایسپانیا "ویارئال"ای ایسه ایتالیادا "آتالانتا" ایله موناسیبت‌لرینه آیدین‌لیق گتیره‌جک. قوناق‌لار اودوزمایاجاغی تقدیرده نؤوبتی مرحله‌یه وثیقه قازانا‌جاق.
گ قروپوندا ایسپانیا "سویلیا"سی اتریش-ین " سالزبورگ"لا، فرانسانین "لیل" کلوبو ایسه آلمانیادا "وولفسبورگ"لا اوز-اوزه گله‌جک. 4 تیمین هر بیری‌نین نؤوبتی مرحله شانس‌لاری قالدیغیندان بوتون سوال‌لارا بو توردا آیدین‌لیق گله‌جک. آلمانیا و ایسپانیا تمثیلچی‌لری یالنیز غلبه سایه‌سینده 1/8 فینالا یوکسه‌له بیلرلر. اتریش و فرانسا کلوب‌لارینی ایسه هئچ-هئچه ده قانع ائده‌جک.
ح قروپوندا ایتالیا "یوونتوس"و سوئد-ین "مالمو" کلوبونو، اینگیلتره "چلسی"سی ایسه روسیا "زنیت"ینی سیناغا چکه‌جک. بورادا هم 1/8 فینالین، هم ده آوروپا لیگی‌نین پلی-اوف مرحله‌سی‌نین ایشتیراکچی‌لاری بللی اولدوغون‌دان اساس موباریزه قروپ لیدرلیگی اوغروندا گئده‌جک.
یوفا شامپیون‌لار لیگی
قروپ مرحله‌سی، 6-جی تور
ای قروپو
"بنفیکا" (پورتوقالیا) - "دینامو" (کیئو، اوکراینا)
"بایرن مونیخ" (آلمانیا) - "بارسلونا" (ایسپانیا)
ف قروپو
"منچستر یونایتد" (اینگیلتره) - "یانگ بویز" (سوئیس)
"آتالانتا" (ایتالیا) - "ویارئال" (ایسپانیا)
گ قروپو
"سالزبورگ" (اتریش) - "سویا" (ایسپانیا)
"وولفسبورگ" (آلمانیا) - "لیل" (فرانسا)
ح قروپو
"یوونتوس" (ایتالیا) - "مالمو" (سوئد)
"زنیت" (روسیا) - "چلسی" (اینگیلتره)
قئید ائدک کی، بونادک پاری سن ژرمن، "منچستر سیتی"، "لیورپول"، "منچستر یونایتد"، "چلسی"، "آژاکس"، "اسپورتینگ"، "رئال مادرید"، "آتلتیکو مادرید" ، "بایرن مونیخ"، "اینتر"، "یوونتوس" 1/8 فینالا آدلاییب.
